બનાસકાંઠા જિલ્લા પંચાયતની આઠ સમિતિઓના ચેરમેનની વરણી કરાઇ
બુધવાર, જૂન 20 2018, 09:14 Hrs(IST)
નવગુજરાત સમય | Publish Date: Jun 5 2018 11:58AM
બનાસકાંઠા જિલ્લા પંચાયતમાં સત્તા હાંસલ કર્યા બાદ સોમવારે કોંગ્રસની વિવિધ આઠ સમિતિઓના ચેરમેનની વરણી કરાઇ હતી. આ સમિતિઓમાં સર્વ જ્ઞાતિઓના ચેરમેનનો સમાવેશ કરી આગામી લોકસભાની ચૂંટણીમાં મતદારોને રીઝવવાનો પ્રયત્ન કરાયો છે.
બનાસકાંઠા જિલ્લા પંચાયત ઉપર કોગ્રેસે સ્પષ્ટ બહુમતિ હાંસલ કરી હતી. જે બાદ મળેલી સાધારણ સભામાં સમિતિના સદસ્યોની વરણી કરાઇ હતી. જે બાદ સોમવારે વિવિધ આઠ સમિતિના ચેરમેનની સર્વાનુમતે વરણી કરાઇ છે. જેમાં અપીલ સમિતિ જિ. પંચાયત પ્રમુખ પીનાબેન ઠાકોરે પોતાની પાસે રાખી છે.
જ્યારે સતત ત્રણ ટર્મથી જીતીને આવતા લક્ષ્મીબેન કરેણને મહત્વની શિક્ષણ સમિતિના ચેરમેન બનાવવામાં આવ્યા છે. આ ઉપરાંત અન્ય સમિતિઓમાં સર્વ જ્ઞાતિના ચેરમેનને સ્થાન આપી આગામી લોકસભાની ચૂંટણીમાં મતદારોને રીઝવવાનો પ્રયાસ કરવામાં આવ્યો હોવાનું માનવમાં આવી રહ્યું છે.
> કેટલાક સભ્યો અંદરખાને નારાજ થયા
બનાસકાંઠા જિલ્લા પંચાયતની રસાકસીભરી ચૂંટણીમાં કોંગ્રેસના દિગ્ગજ સભ્યોના પરિવારજનો પણ ચૂંટાયા હતા. જેમની મહત્વની સમિતિઓમાં સભ્ય તરીકે વરણી કરવામાં આવી હતી. જેઓ આ સમિતિઓના ચેરમેન માટે આશાવાદી હતા. જોકે, સોમવારે તેમનું પત્તુ કપાતા આ સદસ્યો અંદરખાને નારાજ હોવાનું પણ ચર્ચાઇ રહ્યું છે.
> સમિતિ,ચેરમેનના નામ
- મહિલા અને બાળ વિકાસ :- જશુમતીબેન પ્રવિણભાઇ પરમાર (કાલેડા)
- સામાજિક ન્યાય સમિતિ :- સાયબાભાઇ નેનાભાઇ તરાલ (દાંતા)
- ઉત્પાદન, સહકાર અને સિંચાઇ :-ઇશ્વરભાઇ જેઠાભાઇ ખટાણા (ખીમાણા)
- અપીલ સમિતિ :- પીનાબેન રાજેશકુમાર ઘાડીયા
- જાહેર બાંધકામ સમિતિ :- કમુબા ગોપાલસિંગ સોલંકી (કંબોઇ)
- જાહેર આરોગ્ય સમિતિ :- ફાતમાબેન ભીખુભાઇ બિહારી (બસુ)
- શિક્ષણ સમિતિ :- લક્ષ્મીબેન પરથીભાઇ કરેણ (જલોત્રા)
- કારોબારી સમિતિ :- અમીરામભાઇ શંકરલાલ આશલ (માડકા)
સયાજીરાવ ગાયકવાડના પ્રપૌત્રે મહેસાણાના રાજમહ..